इस उम्र में ही उसके भोजन में पौष्टिक तत्वों की कमी होने की सबसे ज्यादा आशंका होती है। किशोरावस्था में भी बच्चे का भोजन ऐसा होना चाहिए जिससे उसका शारीरिक ओर मानसिक विकास सही ढंग से हो सके। उसके भोजन में वह सभी पौष्टिक तत्व शामिल होने चाहिए जिनसे उसमें एकाग्रता, सोचने, सीखने की क्षमता के साथ आत्म-अनुशासन की भावना विकसित हो सके। बच्चे के भोजन में इन तत्वों की कमी से उनकी कार्य -क्षमता पर बुरा असर पड़ता है। आपको कब उसकी प्लेट में क्या रखना है,आपको इसका पूरा ज्ञान होना चाहिये क्योंकि इसके अभाव से उसके सीखने की क्षमता पर नकारत्मक असर पड़ता है। बच्चे की डाइट यदि उसकी उम्र और वजन के अनुकूल न हो तो उसके मस्तिष्क का पूर्ण विकास नहीं हो पाता है। यदि वह पढाई में कमजोर है,पढाई एर फोकस नहीं कर पाता है तो आपको सोचना है कि आखिर आपको अपने बच्चे की प्लेट में कब क्या रखना है ?